Title: La resistència catalana
Description: Aquest és un llibre imprescindible per entendre què va passar a Barcelona entre el juliol de 1713, quan els catalans van decidir resistir davant de les tropes borbòniques, sense l'ajut dels aliats, i la fatídica data de l'11 de setembre de 1714. L'anàlisi dels esdeveniments tant polítics com militars és precís, moment a moment: l'inici del setge; els debats sobre si calia resistir o rendir-se; l'organització de la defensa; l'evolució del bloqueig al llarg de 1713; els moviments dels resistents a l'interior de Catalunya i la repressió sistemàtica dels borbònics; la nova organització política de la Barcelona sota el setge; l'ambient de penúria econòmica, de radicalització social i de fanatisme religiós; l'arribada del duc de Berwick i l'inici de l'assalt final; els darrers combats per repel·lir els borbònics; l'Onze de setembre i l'endemà de l'ocupació borbònica. Cal remarcar, a més, que aquesta seqüència dels esdeveniments, precisa i completa, va acompanyada d'una contextualització històrica sobre l'evolució de la guerra a Catalunya i les converses diplomàtiques internacionals, amb el cas del catalans sempre present, en les quals els resistents havien dipositat les seves darreres esperances.--
Subjects: History, Spanish Succession, War of, 1701-1714
Places: Barcelona (Spain)
Time periods: Siege, 1713-1714